Vanalinna üks erilisemaid osi on Jaani kultuurikvartal - iga maja väärib siin korraks peatumist. Keskaegse Antoniuse Gildi enam kui 20 käsitöökojaga hooneis keeb elu. Mänguasjamuuseum on täis põnevaid avastusi - täiskasvanud saavad teha ajarännaku tagasi lapsepõlve ja põnnid imedemaale. Mänguasjamuuseumi naabruses on end sisse seadnud Teatri Kodu, kus korraldatakse teatrietendusi kõige pisematele, imetleda saab teatrinukke kogu maailmast ning teha isenukuteatrit.